"Ţeapă" de un milion de dolari. Asistentul lui Kevin Hart i-a furat timp de doi ani banii actorului.
Dylan Syer a cheltuit peste un milion de dolari din banii lui Hart. Dylan Syer, în vârstă de 29 de ani, a fost acuzat de 10 infracțiuni. Dylan Syer a fost angajat în 2015 ca asistent de cumpărături.
Ai grijă pe mâna cui îți lași cardul. Chiar și atunci când ai umorul lui Kevin Hart. El a angajat în 2015 un asistent de cumpărături, care nu s-a gândit doar la artist ci și la el. Și nu a fost deloc zgârcit… mai ales că nu erau banii lui.Dylan Syer, în vârstă de 29 de ani, a fost acuzat de 10 infracțiuni după ce a cheltuit peste un milion de dolari. S-a "răsfățat" astfel timp de aproape doi ani.Printre achizițiile lui se numără un tablou al artistului Sam Friedman, cinci ceasuri Patek Philippe evaluate la peste 400.000 de dolari, cinci păpuși de colecție Kaws și două genți Louis Vuitton Keepall Bandouliere. Și nu s-a oprit aici.S-a lăudat cu ele și pe pagina lui de Instagram. Din păcate pentru el, Dylan a ajuns acum în fața instanței din New York.